**NOTĂ INFORMATIVĂ**

**la proiectul hotărîrii Guvernului**

**cu privire la transmiterea unor terenuri**

Proiectul hotărîrii de Guvern cu privire la transmiterea unor terenuri a fost elaborat în temeiul prevederilor art.6 alin.(1) lit.a1) şi art.14 alin.(1) lit.c) din [Legea nr.121-XVI din 4 mai 2007](lex:LPLP20070504121) privind administrarea şi reetatizarea proprietății publice, precum şi art. 15 din [Codul funciar nr.828-XII din 25 decembrie 1991](lex:LPLP19911225828).

Concomitent, reliefăm faptul că în contextul realizării proiectului ”Consolidarea capacităților operaționale de control vamal prin dotarea punctului de trecere a frontierei Ocnița- Sokireanî cu sistemul de scanare a mărfurilor și mijloacelor de transport pe calea ferată (NUCTECH TMRF 6010) Republica Moldova a primit asistență tehnice din Partea Guvernului Republicii Populare Chineze, (echipamentul staționar de scanare care constituie 37 mil. 330 mii iuani).

Aceasta, va permite implementarea procedurilor vamale moderne, care va asigura eficientizarea controlului vamal, sporirea colectărilor vamale şi fluidizarea traficului de mărfuri la postul vamal Ocnița-Sokireanî, securizarea și facilitarea comerțului internațional, precum și consolidarea capacităților operaționale de control vamal prin dotarea punctului de trecere a frontierei.

În acest sens, reliefăm că unul din elementele indispensabile a sistemului vamal modern cu aspirațiile europene este dotarea tehnică cu echipament performant de control, care permite efectuarea eficientă a inspecțiilor vamale, depistarea fraudelor și fluidizarea traficului internațional. Totodată infrastructura modernă a punctelor de trecere asigură securitatea economică a statului și sporirea colectărilor la bugetul de stat.

La etapă actuală Republica Moldova nu dispune de sistem de scanare feroviar staționar și sistemul de scanare X-ray CT, ceea ce stagnează dezvoltarea capacităților sistemului vamal național de fluidizare a traficului legal și prevenirea fraudelor.

Printre numeroasele beneficii și avantaje asociate cu instalarea echipamentului staționar de scanare se includ:

-eficientizarea efectuării controlului vamal nedistructiv prin inspectarea și analiza imaginilor;

-reducerea timpului de traversare a frontierei, fapt ce va decongestiona traficul pe căile de acces la punctele de trecere;

-sporirea capacității punctului de trecere de inspectare a mijloacelor de transport;

-prevenirea și contracararea tentativelor de introducere / scoatere ilegală a mărfurilor;

-sporirea colectărilor vamale prin detectarea tentativelor de diminuare a valorii în vamă și de nedeclararea a mărfurilor transportate;

-asigurarea securității la frontiera Republicii Moldova;

-creșterea volumului comerțului internațional de mărfuri;

-ridicarea imaginii Republicii Moldova ca țară de transit;

Astfel, întru realizarea celor relatate supra la stația Ocnița a Î.S „Calea Ferată din Moldova”, este necesară construcția și amplasarea scanerului staționar de efectuare a inspecției non-intruzive din mers a trenurilor de marfă și a altor obiecte de infrastructură.

În continuare relatăm că întru realizarea celor invocate la solicitarea Serviciului Vamal, Ministerul Economiei și Infrastructurii precum și Întreprinderea de Stat „Calea Ferată din Moldova” au dat acordul și au format prin separare din terenul cu numărul cadastral 6201111.381 cu suprafaţa 18,5119 ha, a două terenuri: numărul cadastral 6201111.405 cu suprafaţa 0,0237 și cu numărul cadastral 6201111.406 cu suprafaţa 0,2895 ha, în scopul transmiterii acestora Serviciului Vamal pentru construcția și amplasarea unui scaner staționar de efectuare a inspecției non-intruzive din mers a trenurilor de marfă.

Astfel, proiectul de hotărîre prevede transmiterea cu titlu gratuit, din administrarea Ministerului Economiei și Infrastructurii (gestiunea Î.S. „Calea Ferată din Moldova”) în administrarea Ministerului Finanţelor (gestiunea Serviciului Vamal) 0, 3132 ha de terenuri ( numărul cadastral 6201111405 – 0,0237 ha, numărul cadastral 6201111406 – 0,2895 ha), proprietate publică a statului, amplasate în intravilanul or. Ocnița, în scopul construcției și amplasării scanerului staționar.

După adoptarea hotărîrii respective, Ministerului Economiei și Infrastructurii, în comun cu Ministerul Finanţelor va institui Comisia de transmitere a terenurilor în conformitate cu prevederile Regulamentului cu privire la modul de transmitere a bunurilor proprietate publică aprobat prin Hotărîrea Guvernului nr. 901 din 31 decembrie 2015, iar Agenția Servicii Publice va efectua modificările documentației cadastrale la cererea titularului de drept în conformitate cu prevederile prezentei hotărîri.

Implementarea prezentului proiect de hotărîre de Guvern nu presupune cheltuieli financiare suplimentare din bugetul de stat.

În scopul respectării prevederilor Legii nr. 239 din 13 noiembrie 2008 privind transparenţa în procesul decizional, proiectul hotărîrii Guvernului a fost plasat pe pagina web oficială a Ministerului Finanțelor [*www.mf.gov.md*](http://www.mf.gov.md), compartimentul Transparenţa decizională, la rubrica ”Procesul decizional”.

**Ministru Octavian ARMAȘU**

Ex. A. Negrescu

Tel. 022 574 137